b'\n_START_ARTICLE_\nLet It Snow! Let It Snow! Let It Snow!\n_START_PARAGRAPH_\n\xc2\xabLet It Snow! Let It Snow! Let It Snow!\xc2\xbb er en amerikansk sang med melodi av Jule Styne og tekst av Sammy Cahn. Den ble skrevet i juli 1945 i Hollywood, California, p\xc3\xa5 \xc3\xa5rets varmeste dag._NEWLINE_Sangen ble f\xc3\xb8rst spilt inn p\xc3\xa5 plate av Vaughn Monroe. Den ble utgitt av RCA Victor Records med katalognummer 20-1759. Den andre siden var \xc2\xabWhen the Sandman Rides the Trail\xc2\xbb. Sangen ble en popul\xc3\xa6r hit og n\xc3\xa5dde f\xc3\xb8rsteplassen p\xc3\xa5 Billboard-listen \xc3\xa5ret etter. Det har blitt gjort tallrike coverversjoner av \xc2\xabLet It Snow! Let It Snow! Let It Snow!\xc2\xbb. P\xc3\xa5 grunn av sin sesongbetonte tekst blir den vanligvis betraktet som en julesang. Likevel til tross for den glade helligdagsf\xc3\xb8lelsen er den en kj\xc3\xa6rlighetssang som aldri nevner julen._NEWLINE_Frank Sinatras fremf\xc3\xb8relse var nedlasting nummer 25 millioner p\xc3\xa5 Apples musikkbutikk iTunes._NEWLINE_Sinatras kamerat i The Rat Pack, Dean Martin, spilte den inn. Sangen ble utgitt p\xc3\xa5 LP-platen The Dean Martin Christmas Album (Reprise R\xc2\xa062222 (mono), Reprise RS\xc2\xa06222 (stereo)) i 1966. Den ble brukt under rulletekstene p\xc3\xa5 de to f\xc3\xb8rste Die Hard-filmene, hvor handlingen utspilte seg p\xc3\xa5 julaften._NEWLINE_Vonda Shepard gjorde en coverversjon i 2000 for Ally McBeal. Den ble utgitt p\xc3\xa5 albumet A Very Ally Christmas._NEWLINE_Jessica Simpson spilte inn sangen i 2004. Den ble utgitt p\xc3\xa5 hennes Rejoice: The Christmas Album. Billy Mann var produsent. Sangen var ogs\xc3\xa5 den f\xc3\xb8rste singlen fra albumet og n\xc3\xa5dde inn p\xc3\xa5 topp 20 p\xc3\xa5 Billboards Adult Contemporary-liste._NEWLINE_Den italienske sangeren Irene Grandi spilte inn en personlig versjon i 2008, fremf\xc3\xb8rt p\xc3\xa5 engelsk.\n_START_SECTION_\nNorske versjoner\n_START_PARAGRAPH_\nArne Riis har skrevet en norsk tekst. Den heter \xc2\xabLa det sne\xc2\xbb. En tekstforfatter, som ikke er angitt, har skrevet en annen norsk tekst. Den b\xc3\xa6rer tittelen \xc2\xabSe det sner\xc2\xbb.'